આ રીતે જનતાએ તો તેનો સ્પષ્ટ જનાદેશ ભાજપાની તરફેણમાં છઠ્ઠી વખત આપી જ દીધો છે. હવે આગામી પાંચ વર્ષો દરમ્યાન ગુજરાતની જનતાને સુશાસન પ્રદાન કરવાનો પડકાર અને સુઅવસર ભાજપાને પુન: આવી મળ્યો છે. આવતા સોળ મહિનામાં ગુજરાતની ભાજપા સરકાર જે પણ કૌવત દાખવશે તેના આધાર ઉપર જ, ૨૦૧૯ની લોકસભા ચૂંટણીમાં મોદીજી - ભાજપાનો વિજયપથ પ્રશસ્ત થઈ રહેશે... એવી ગુજરાતના જનમનની અપેક્ષા સફળ થાય એ માટે, આગામી ગુજરાતની સરકારને આ વિજયીક્ષણોમાં અભિનંદન શુભકામનાઓ ! આ સંદર્ભમાં અધિર વિપક્ષ અને બધિર સરકારને બદલે, ગુજરાતમાં લોકાભિમુખ - સંવેદનક્ષમ - વિકાસક્ષમ ભાજપા સરકાર અને રણકતા અસંમતિના અવાજયુક્ત કોંગ્રેસરૂપી વિપક્ષનું હોવું સર્વથા આવકાર્ય છે ! વંદે માતરમ્..!